
ADMINISTRAZIOAREKIKO AUZI ERREKURTSOEI BURUZKO 2018KO MEMORIA
Diputatu Nagusiaren uztailaren 3ko 132/2015 Foru Dekretuaren bidez, Arabako Foru Aldundiaren sailak zehaztu ziren 2015-2019 legealdirako. Foru dekretu horren bidez, Diputatu Nagusiaren Sailari esleitzen zaizkio lege aholkularitza eta letratu defentsa eginkizunak.
Eginkizun horiek edozein jurisdikzio organoren aurrean eta Arbitraje Batzordearen aurrean garatzen dira, eta Lege Aholkularitza Zerbitzuari egozten zaizkio, zeina lehentxeago aipatutako sailari atxikia baitago, halaxe ezartzen baitu Gobernu Kontseiluaren otsailaren 9ko 8/2016 Foru Dekretuak, Diputatu Nagusiaren Sailaren egitura organikoa eta funtzionala onesten duenak, bere 12. artikuluan.
Halaber, arlo jakin batzuetan, eginkizun horiek beste sail batzuetako lege aholkularitzei esleituta daude:
.- Hirigintza arloan: Ingurumen eta Hirigintza Saila: Hirigintzako Planeamendu, Kudeaketa eta Diziplina Atala (Gobernu Kontseiluaren otsailaren 9ko 17/2016 Foru Dekretuaren 18. art.).
.- Desjabetze arloan: Bide Azpiegituren eta Mugikortasunaren Saila: Lege eta Administrazio Zerbitzua (Gobernu Kontseiluaren otsailaren 9ko 15/2016 Foru Dekretuaren 16. art.).
.- Arabako Lurralde Historikoko toki erakundeentzako laguntzari dagokionez: Ekonomia Garapenaren eta Lurralde Orekaren Saila: Laguntza Juridikoaren Atala (Gobernu Kontseiluaren otsailaren 9ko 9/2016 Foru Dekretuaren 12. art.). 
	Otsailaren 8ko 1/2017 Foru Aginduak, Arabako Lurralde Historikoko sektore publikoko gardentasun, herritarren parte hartze eta gobernu onarenak, ezartzen duenez, foru aldundiak urteko txosten bat argitaratuko du, besteak beste, aurkeztutako administrazioarekiko auzi errekurtsoei buruzkoa.
	Betebehar horri erantzunez, 2018. urtean zehar aurkeztu diren eta izapidetzen ari diren errekurtso judizialei buruzko informazioa ematen dugu memoria honetan.
	
· Arabako Foru Aldundian sartu diren gai judizialak, zeinak 120 baitira, guztira. Horri erantsi behar zaizkio lehenago sartu arren izapidetzen ari diren errekurtsoak, zeinak 158 baitira, guztira.
	Jardun judizialak administrazioarekiko auzi jurisdikzioan, zibilean, merkataritzakoan eta lan arlokoan gauzatu dira; baita Auzitegi Konstituzionalean ere.
Hona hemen zein gai mota diren:

	Administrazioarekiko auzia
	251

	Merkataritzakoa
	14

	Lan arlokoa
	11

	Zibila
	 8

	AEAZ
	 1

	Konstituzionala
	 1



Errekurtso xede izan diren gaiak aztertuta, aldundiaren eta bere erakunde autonomoen zerbitzura lan egiten duten langileen arlokoak dira gehienak, epaitutako gai guztien % 43; eta ogasun publikoari eta zergei dagozkienak % 16,8 dira. Garraio, ehiza, errepide eta animalien osasunaren arloan, zehatzeko ahalmenari eta baimenei dagozkienak % 14 dira. Gizarte arloan, batez ere prestazio ekonomikoei, mendekotasunari eta desgaitasun mailari dagokienez, epaitutako gai guztien % 5,9 dira halakoak. Ondare erantzukizunari eta ondasun eta desjabetzeen araubide juridikoari dagokienez, % 5,6 da haietako bakoitza. Gizarte edo lan arloko gaiak eta beste erreklamazio zibil batzuk % 4,5 izan dira. Kontratazio administratiboari dagozkionak % 3,5 izan dira, eta aipatutakoez bestelako gaiak % 1.
Gai judizialek sail hauek eragin zituzten:


	Diputatu Nagusiaren Saila
	% 1

	Ekonomia Garapenaren eta Lurralde Orekaren Saila
	% 4

	Ogasun, Finantza eta Aurrekontu Saila
	% 20

	Enplegu, Merkataritza eta Turismo Sustapenaren eta Foru Administrazioaren Saila
	% 4

	Nekazaritza Saila 
	% 2

	Bide Azpiegituren eta Mugikortasunaren Saila
	% 25

	Euskara, Kultura eta Kirol Saila
	% 1

	Gizarte Zerbitzuen Saila
	% 43

